ΚΑΝΟΝΙΣΜΟΣ (ΕΟΚ) αριθ. 1475/86 ΤΟΥ ΣΥΜΒΟΥΛΙΟΥ της 13ης Μαΐου 1986 για την τροποποίηση των κανονισμών (ΕΟΚ) αριθ. 2759/75, (ΕΟΚ) αριθ. 2771/75 και (ΕΟΚ) αριθ. 2777/75, περί κοινής οργανώσεως αγοράς στους τομείς του χοιρείου κρέατος, των αυγών και του κρέατος πουλερικών καθώς και των κανονισμών (ΕΟΚ) αριθ. 2764/75, (ΕΟΚ) αριθ. 2773/75 και (ΕΟΚ) αριθ. 2778/75 σχετικά με ένα στοιχείο υπολογισμού της εισφοράς κατά την εισαγωγή

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 2759/75 (3), όπως τροποποιήθηκε τελευταία από τον κανονισμό (ΕΟΚ αριθ. 1473/86 (4) και οι κανονισμοί (ΕΟΚ) αριθ. 2771/75 (5) και (ΕΟΚ) αριθ. 2777/75 (6), όπως τροποποιήθηκαν τελευταία με τον κανονισμό (ΕΟΚ) αριθ. 3768/85 (7), περιλαμβάνουν ένα σύστημα εισφορών κατά την εισαγωγή και τιμής ανασχέσεως, του οποίου ένα από τα στοιχεία αναφοράς προκύπτει από τις κοινοτικές τιμές ορισμένων κτηνοτροφικών σιτηρών- ότι οι εν λόγω τιμές καθορίζονται μία φορά το έτος για περίοδο 12 μηνών η οποία αρχίζει την 1η Αυγούστου, ανάλογα με τις τιμές κατωφλίου των σιτηρών αυτών και με τις μηνιαίες προσαυξήσεις τους-

ότι η περίοδος εμπορίας στον τομέα των σιτηρών θα καθορίζεται στο μέλλον για διάστημα 12 μηνών που θα αρχίζει από 1ης Ιουλίου κάθε έτους- ότι, κατά συνέπεια, πρέπει ο υπολογισμός των εισφορών κατά την εισαγωγή και των τιμών ανασχέσεως των προϊόντων των τομέων του χοιρείου κρέατος, των αυγών και του κρέατος πουλερικών, να βασίζεται στις τιμές των κτηνοτροφικών σιτηρών μιας περιόδου εμπορίας που τροποιήθηκε κατά τον τρόπο αυτό-

ότι ο κανονισμός (ΕΟΚ) αριθ. 2764/75 (8), όπως τροποποιήθηκε τλευταία με τον κανονισμό (ΕΟΚ) αριθ. 2791/82 (9), ο κανονισμός (ΕΟΚ) αριθ. 2773/75 (10), όπως τροποποιήθηκε τελευταία με τον κανονισμό (ΕΟΚ) αριθ. 2300/77 (11), και ο κανονισμός (ΕΟΚ) αριθ. 2778/75 (12), όπως τροποποιήθηκε τελευταία με τον κανονισμό (ΕΟΚ) αριθ. 750/81 (13), ορίζουν ότι η τιμή κάθε κτηνοτροφικού σιτηρού στην Κοινότητα αντιστοιχεί στον αριθμητικό μέσο των τιμών κατωφλίου, οι οποίες έχουν αυξηθεί κατά τις μηνιαίες προσαυξήσεις τους, και οι οποίες ισχύουν για το σιτηρό αυτό κατά τη διάρκεια περιόδου 12 μηνών η οποία αρχίζει την 1η Αυγούστου- ότι πρέπει να περιληφθεί η διευκρίνιση αυτή στους εν λόγω βασικούς κανονισμούς και να προσαρμοστούν οι εν λόγω κανονισμοί στη νέα έναρξη της περιόδου εμπορίας του τομέα των σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 9 παράγραφος 1 στοιχείο α) του κανονισμού (ΕΟΚ) αριθ. 2759/75, στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 2771/75 και στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 2777/75, το δεύτερο εδάφιο αντικαθίσταται από το ακόλουθο κείμενο:

"Οι τιμές των κτηνοτροφικών σιτηρών στην Κοινότητα καθορίζονται μία φορά το έτος για περίοδο 12 μηνών η οποία αρχίζει την 1η Ιουλίου σύμφωνα με τις τιμές κατωφλίου και τις μηνιαίες προσαυξήσεις τους. Χρησιμοποιούνται για τον καθορισμό της εισφοράς από την 1η Αυγούστου κάθε έτους."

Άρθρο 2

Στο άρθρο 2 των κανονισμών (ΕΟΚ) αριθ. 2764/75 (ΕΟΚ), αριθ. 2773/75 και αριθ. 2778/75, η παράγραφος 2 καταργείται.

Άρθρο 3

Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Μαΐου 1986.

Για το Συμβούλιο

Ο Πρόεδρος

W.F.van EEKELEN

(1) ΕΕ αριθ. C 85 της 14. 4. 1986, σ. 84.

(2) Γνώμη που διατυπώθηκε στις 17 Απριλίου 1986 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 282 της 1. 11. 1975, σ. 1.

(4) Βλέπε σ. 36 της παρούσας Επίσημης Εφημερίδας.

(5) ΕΕ αριθ. L 282 της 1. 11. 1975, σ. 49.

(6) ΕΕ αριθ. L 282 της 1. 11. 1975, σ. 77.

(7) ΕΕ αριθ. L 362 της 31. 12. 1985, σ. 8.

(8) ΕΕ αριθ. L 282 της 1. 11. 1975, σ. 21.

(9) ΕΕ αριθ. L 295 της 21. 10. 1982, σ. 4.

(10) ΕΕ αριθ. L 282 της 1. 11. 1975, σ. 64.

(11) ΕΕ αριθ. L 271 της 22. 10. 1977, σ. 6.

(12) ΕΕ αριθ. L 282 της 1. 11. 1975, σ. 84.

(13) ΕΕ αριθ. L 80 της 26. 3. 1981, σ. 1.